**Donald «Don» King** (født 20. august 1931) er en amerikansk boksepromotør. King er spesielt kjent for sin karakteristiske hårfrisyre og sine mange gullkjeder.[]

Don King ble født i gettoen i Cleveland i Ohio. Han begynte tidlig som løpegutt for mafiaen og startet med illegal gamblingvirksomhet.[] I 1966 ble han funnet skyldig i å ha knivstukket en person med døden til følge og dømt til under fire år i fengsel. 13 år tidligere hadde imidlertid King drept en person som forsøkte å rane hans casinovirksomhet, men ble frifunnet da han handlet i selvforsvar. Kings nære forhold til mafiaen ble brukt som forklaring på hans milde dom. 

King ble virkelig kjent i 1974 da han promoterte storkampen *Rumble in the Jungle* som gikk mellom Muhammad Ali og George Foreman i Zaire. Han sponset også storkampen *Thrilla in Manilla* mellom Ali og Joe Frazier året etter. 

King er kanskje mest kjent for sitt samarbeid med Mike Tyson. Gjennom Tysons karriere arrangerte King noen av de mest pengeinnbringende kampene i historien. Samarbeidet opphørte i 1997 etter at Tyson offentlig gikk ut og sa at King hadde manipulert og lurt ham for mange millioner. Tyson er ikke den eneste som har anklaget King for dette, da han har vært forfulgt av rettssaker og søksmål i mange tiår. King ble angivelig banket opp av Tyson i en hotellresepsjon i 1997. 

Etter å ha vært under etterforskning for skattesnusk på nittitallet ble sekretæren dømt, mens King selv slapp fri. Hans respons var å ta med hele juryen på badeferie til Hawaii.

I 1999 havnet King igjen i søkelyset. Storkampen mellom Evander Holyfield og Lennox Lewis endte uavgjort, og dommerne ble etterforsket for kampfiksing da mange mente kampen var fikset. King ble beskyldt fra mange hold for å være direkte involvert, da et uavgjort resultat førte til returkamp og mange millioner i lommen på King.

Bortsett fra Ali, Frazier og Foreman har King vært promotør for kjente boksere som Evander Holyfield, Félix Trinidad, Mike Tyson, Larry Holmes, Carlos De Leon, Wilfredo Benitez, Wilfredo Gomez, Roberto Duran, Julio Cesar Chavez, Juan Laporte, Edwin Rosario, Salvador Sanchez, John Ruiz, Hector Camacho, Christy Martin, Aaron Pryor, Alexis Arguello, Oscar de la Hoya, Oliver McCall og mange andre.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Don-King, besøkt 9. oktober 2017[Hentet fra Wikidata]
2. ↑   Internet Speculative Fiction Database, oppført som Don King (I), ISFDB forfatter-ID 198062, besøkt 9. oktober 2017[Hentet fra Wikidata]
3. ↑   Social Networks and Archival Context, oppført som Don King (boxing promoter), SNAC Ark-ID w62v3q54, besøkt 9. oktober 2017[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Don King – kategori av bilder, video eller lyd på Commons Rediger på Wikidata
* (en) Don King på Internet Movie Database Rediger på Wikidata

* (en) Don King hos The Movie Database Rediger på Wikidata
* (de) Don King – Munzinger Sportsarchiv Rediger på Wikidata

* (en) Don King – BoxRec Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger (sport)
 |